Livonsaari

|  |  |
| --- | --- |
| Sijainti | 
NaantaliVarsinais-SuomiSuomi |
| Saariryhmä | 
Turun saaristo |
| Merialue | 
Saaristomeri |

Karttamuokkaa - muokkaa wikitekstiä - muokkaa WikidataaTietolaatikon dokumentaatioNäytä Wikidatasta tulevat arvot

**Livonsaari** on Naantalille kuuluva saari Saaristomeressä Mynälahden suulla. Saaren pituus on hieman yli 11 kilometriä. Saaren etelärannalla sijaitsevassa Teersalon taajamassa on suurin osa Livonsaaren palveluista ja yhdessä Palvan saaren kanssa se muodostaa suurimman osan Velkuan palveluista.

Livonsaari liitettiin kokonaisuudessaan yhdessä Lempisaaren kanssa Naantaliin 1. tammikuuta 2011. Ennen tätä suurin osa saaresta kuului Maskun kunnalle, aikaisemmin Askaisten kuntaan. Vain eteläosa kuului Naantaliin, aikaisemmin Velkuaan. Osakuntaliitos lähti alulle asukkaiden aloitteesta ja asiasta päätti valtiovarainministeriö 8.2.2010.

Saarella järjestetään useita kesätapahtumia. Livonsaari-päivä ja savukalamarkkinat pidettiin vuoden 2010 kesäkuussa 19. kerran. Tapahtumassa valitaan Vuoden Savustaja. Teersalossa järjestetään Salakuljettajan yö, Velkuapäivät ja Muinaistulien yö.

Livonsaaressa toimii Livonsaaren kyläyhdistys ry. Vuonna 2012 Livonsaari valittiin Varsinais-Suomen vuoden kyläksi. Saaren keskiosassa on kyläkauppa-kahvila, joka on auki ympäri vuoden. Kauppa perustettiin alun perin 1950-luvulla osuuskaupaksi.

Teersalo
--------

*Pääartikkeli: Teersalo*
Teersalo on taajama Livonsaaren etelärannalla. Teersalossa on omakoti- ja rivitaloaluetta ja asukkaita noin 100. Teersalossa sijaitsee suurin osa Livonsaaren palveluista ja yhdessä Palvan saaren kanssa se muodostaa suurimman osan Velkuan palveluista. Teersalossa sijaitsevat kaupalliset palvelut kuten kauppa, posti ja kaksi ravintolaa. Alueella sijaitsevassa Palvelukeskus Kummelissa on Naantalin kaupunginkirjaston sivukirjasto Velkuan kirjasto, päiväkoti, terveysasema, Kummelin ryhmäkoti, joka on tehostetun palveluasumisen yksikkö ja kaupungin yhteispalvelupiste. Lisäksi Teersalossa on vierasvenesatama, polttoaineautomaatti veneille , sekä Naantalin kaupungin ylläpitämä uimaranta, matonpesupaikka ja leikkikenttä.

Luonto
------

Livonsaaren eteläkärjessä, Teersalon itäpuolella sijaitsee 8,35 hehtaarin maakunnallisesti arvokas perinnemaisema Henttulan laitumet. Alueen metsälaitumia, niittyjä ja hakamaita on laidunnettu ainakin sadan vuoden ajan, nykyään siellä laiduntaa Henttulan luomutilan alkuperäiskarja. Paikalla kasvaa muun muassa keltamataraa, heinäratamoa, mäkikauraa, ahdekaunokkia, kissankelloa ja ahomansikkaa. Alueella laidunnetaan myös merenrantaniittyjä ja tervalepiköitä.

Liikenne
--------

Livonsaareen johtava päätie on yhdystie 1931, joka kulkee saaren sillan kautta mantereelta. Livonsaaren Teersalon rannasta pääsee lossilla edelleen Palvan saareen, sekä yhteysaluksella lähisaariin. Alueen liikennemäärät kasvavat kesäisin huomattavasi loma-asukkaiden myötä.

### Tieliikenne

Saareen johtava päätie on yhdystie 1931 eli Velkuantie, joka alkaa mantereella erkanemalla yhdystie 1930:sta Rauduisten kohdalla. Päätie kulkee Livonsaareen pienen sillan kautta Vangenrauman salmessa. Tie päättyy Livonsaaren eteläosassa sijaitsevaan Teersalon lossirantaan, jonne päättyvät myös joukkoliikennelinjat. Teersalosta kulkee Palvaan kilometrin pituinen lossireitti, jossa lossi pystyy kuljettamaan noin 10 henkilöautoa kerralla. Siellä tie jatkuu paikallistienä 12246. Tietä pitkin pääsee edelleen Palvasta lossilla Velkuanmaan saareen. Saaren pohjoisosiin johtaa paikallistie 12247 eli Pohjanpääntie. Se erkanee yhdystie 1931:stä Toivaisissa seurojentalon kohdalla.

Livonsaaren läpi yhdystietä 1931 pitkin kulkee Teersaloon TLO:n linja-autoreitti Turusta, Raision ja Maskun kautta. Lisäksi Teersalosta on palveluliikennelinja Naantaliin.

### Vesiliikenne

Teersaloa kotisatamanaan pitävä yhteysalus M/S Kivimo liikennöi Teersalon eteläpuolisiin saariin. Alukselle mahtuu 8 henkilöautoa ja 50 matkustajaa tai vaihtoehtoisesti vain matkustajia ottavana 70. Teersalosta on päässyt myös Taivassalon Hakkenpäähän kesäisin Merenkulkulaitoksen yhteysaluksella. Reitti on osa Saariston Rengastietä.

Teersalossa sijaitsee vierasvenesatama ja sieltä lähtee kaksi laivaväylää. Kumpikin väylistä on kulkusyvyydeltään 2,4 metriä ja ne ovat yhteydessä toisiinsa. Lisäksi Teersalon ohitse kulkee 2,1 metrin laivaväylä, josta pääsee muun muassa Taivassalon Hakkenpäähän ja Naantaliin. Livonsaaren koillisrannalta kulkee venereitti saaren pohjoisenpuolelta Askaisiin. Viitoitetun reitin kulkusyvyys on 2 metriä.

Lähteet
-------

1. 1 2 3 4  Kansalaisen Karttapaikka Maanmittauslaitos. Viitattu 1.1.2011.
2. 1 2 3 4 5  Turun seudun kehyskuntien liikennejärjestelmäsuunnitelma (pdf)  2005. Varsinais-Suomen liitto. Viitattu 2.1.2011. [vanhentunut linkki]
3. ↑  Kuntaliitos  1.12.2010. Naantalin kaupunki. Viitattu 1.1.2011.
4. ↑  Livonsaari-päivä ja savukalamarkkinat jo 19. kertaa.  *Vakka-Suomen Sanomat*, 17.6.2010, 61. vsk, nro 67, s. 20. Uusikaupunki:  Vakka-Suomen Sanomain kuntayhtymä.
5. ↑  Salakuljettajan yö  1.12.2010. Naantalin kaupunki. Viitattu 1.1.2011.
6. ↑  Velkuapäivät  1.12.2010. Naantalin kaupunki. Viitattu 1.1.2011.
7. ↑  Muinaistulien yö  1.12.2010. Naantalin kaupunki. Viitattu 1.1.2011.
8. ↑  Livonsaaren kyläyhdistys Livonsaaren kyläyhdistys. Viitattu 19.8.2012.
9. ↑  Livonsaaresta vuoden 2012 Varsinais-Suomen kylä Yle Uutiset. Viitattu 19.8.2012.
10. ↑  Savolainen, Päivi: Livonsaaren kyläkauppa satsaa lähiruokaan.  *Naantali News*, 2018, s. 19. Naantali:  Alma Media Kustannus Oy (Rannikkoseutu-lehti).
11. ↑  Velkuan historia  1.12.2010. Naantalin kaupunki. Viitattu 2.1.2011.
12. ↑  Yleistä Wanhan Salakuljettaja.  Arkistoitu 4.5.2011. Viitattu 2.1.2011.
13. 1 2  Ravintola Rantaklubi FSD-Group Oy. Viitattu 2.1.2011.
14. ↑  Uimaveden laatu  23.11.2010. Naantalin kaupunki. Viitattu 2.1.2011.
15. ↑  Matonpesupaikat  1.12.2010. Naantalin kaupunki. Viitattu 2.1.2011.
16. ↑  Viheryksikön ylläpitämät leikkikentät  1.12.2010. Naantalin kaupunki. Viitattu 2.1.2011.
17. ↑  Knuutila, Maija; Lehtomaa, Leena & Rapo, Jessika: Velkuan perinnemaisemat (pdf)  2005. Lounais-Suomen ympäristökeskus. Viitattu 1.1.2011.
18. ↑  Lauttapaikat – Palva Finferries.  Arkistoitu 18.7.2010. Viitattu 1.1.2011.
19. ↑  Velkuan suunta: 9.8.2010 alk. Linja 117 (pdf) Turun Linja-autoilijain Osakeyhtiö. Viitattu 2.1.2011. [vanhentunut linkki]
20. ↑  Talviaikataulut 2010–2011: Velkuan ja Rymättylän liikenne ma-pe (pdf) Naantalin kaupunki.  Arkistoitu 4.3.2016. Viitattu 2.1.2011.
21. ↑  Velkuan reittialue - Kivimo  10.11.2010. Varsinais-Suomen elinkeino-, liikenne- ja ympäristökeskus.  Arkistoitu 26.11.2010. Viitattu 1.1.2011.
22. ↑  Lounais-Suomen saariston liikennejärjestelmäsuunnitelma (pdf) (ISBN 951-9054-58-8) Varsinais-Suomen liitto. Viitattu 2.1.2011. [vanhentunut linkki]